Афіцыйныя сацыёлагі (і дэ-факта ідэолагі) паспяшаліся абвергнуць вынікі незалежнага апытання. Дырэктар Інфармацыйна-аналітычнага цэнтра Аляксей Дзербін і дырэктар Інстытута сацыялогіі Нацыянальнай акадэміі навук Беларусі Ігар Катляроў назвалі НІСЭПД “фантомам”, які знаходзіцца за мяжой і не мае рэсурсаў для правядзення апытанняў у Беларусі. Чыноўнікі робяць выснову, што апытанні НІСЭПД тэндэнцыйныя і арыентаваныя на пэўнага замоўцу, таму давяраць ім нельга. У дадатак, яны прыводзяць дадзеныя афіцыйнага сакавіцкага апытання, якое паказала рэйтынг А. Лукашэнкі ў 65%.